title: 2011 m. vasario 21 d. Tarybos sprendimas 2011/133/BUSP dėl Europos Sąjungos ir Juodkalnijos susitarimo, kuriuo nustatomos Juodkalnijos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo#Europos Sąjungos ir Juodkalnijos susitarimas, kuriuo nustatomos Juodkalnijos dalyvavimo Europos Sąjungos krizių valdymo operacijose bendrosios sąlygos

text:
2.3.2011

               LT

               Europos Sąjungos oficialusis leidinys

               L 57/1

         TARYBOS SPRENDIMAS 2011/133/BUSP
   2011 m. vasario 21 d.
   dėl Europos Sąjungos ir Juodkalnijos susitarimo, kuriuo nustatomos Juodkalnijos dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, ir į Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
   kadangi:

               (1)

               Trečiųjų valstybių dalyvavimo Europos Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai.

               (2)

               2010 m. balandžio 26 d. Tarybai priėmus sprendimą, kuriuo leista pradėti derybas, vyriausiasis įgaliotinis derybose susitarė dėl Europos Sąjungos ir Juodkalnijos susitarimo, kuriuo nustatomos Juodkalnijos dalyvavimo Europos Sąjungos krizių valdymo operacijose bendrosios sąlygos (toliau – Susitarimas).

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Juodkalnijos susitarimas, kuriuo nustatomos Juodkalnijos dalyvavimo Europos Sąjungos krizių valdymo operacijose bendrosios sąlygos (toliau – Susitarimas), patvirtinamas Sąjungos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Susitarimas laikinai taikomas nuo jo pasirašymo dienos, kol bus užbaigtos jo sudarymui būtinos procedūros (1).
   4 straipsnis
   Tarybos pirmininkas Sąjungos vardu pateikia Susitarimo 16 straipsnio 1 dalyje nurodytą pranešimą.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. vasario 21 d.

            Tarybos vardu

            Pirmininkė

         C. ASHTON

      (1)  Tarybos generalinis sekretoriatas paskelbs Susitarimo pasirašymo datą Europos Sąjungos oficialiajame leidinyje.

      VERTIMAS
      Europos Sąjungos ir Juodkalnijos
      SUSITARIMAS,
      kuriuo nustatomos Juodkalnijos dalyvavimo Europos Sąjungos krizių valdymo operacijose bendrosios sąlygos
      EUROPOS SĄJUNGA
      ir
      JUODKALNIJA
      toliau – Šalys,
      kadangi:
      Europos Sąjunga (ES) gali nuspręsti imtis veiksmų krizių valdymo srityje.
      ES nuspręs, ar trečiosios valstybės bus pakviestos dalyvauti ES krizių valdymo operacijoje.
      Juodkalnijos dalyvavimo ES krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo dalyvavimo bendrosios sąlygos, o ne apibrėžiamos kiekvienai operacijai atskirai.
      Toks susitarimas turėtų nedaryti poveikio ES sprendimų priėmimo autonomiškumui ir neturėtų iš anksto nulemti kiekvienu atveju atskirai priimamų Juodkalnijos sprendimų dalyvauti ES krizių valdymo operacijoje.
      Toks susitarimas turėtų būti taikomas tik būsimoms ES krizių valdymo operacijoms ir neturėtų pažeisti jokių galiojančių susitarimų, kuriais reglamentuojamas Juodkalnijos dalyvavimas jau vykdomoje ES krizių valdymo operacijoje,
      SUSITARĖ:
      I   SKIRSNIS

         BENDROSIOS NUOSTATOS

      1 straipsnis
      Sprendimai dėl dalyvavimo
      1.   Europos Sąjungai (ES) priėmus sprendimą pakviesti Juodkalniją dalyvauti ES krizių valdymo operacijoje ir Juodkalnijai nusprendus dalyvauti, Juodkalnija pateikia informaciją apie ES siūlomą savo įnašą.
      2.   ES įvertina Juodkalnijos įnašą konsultuodamasi su Juodkalnija.
      3.   ES iš anksto kuo greičiau nurodo Juodkalnijai pastarosios tikėtiną įnašo bendrosioms operacijos išlaidoms padengti dydį, kad padėtų Juodkalnijai suformuluoti savo pasiūlymą.
      4.   ES laišku praneša Juodkalnijai apie šio įnašo įvertinimo rezultatus, kad užtikrintų Juodkalnijos dalyvavimą pagal šio Susitarimo nuostatas.
      2 straipsnis
      Bendrosios sąlygos
      1.   Juodkalnija prisijungia prie Tarybos sprendimo, kuriuo Europos Sąjungos Taryba nusprendžia, kad ES vykdys krizių valdymo operaciją, ir prie bet kokio kito sprendimo, kuriuo Europos Sąjungos Taryba nusprendžia pratęsti ES krizių valdymo operaciją, remdamasi šio Susitarimo nuostatomis ir bet kuriais reikalingais įgyvendinimo susitarimais.
      2.   Juodkalnijos įnašas į ES krizių valdymo operaciją nedaro poveikio ES sprendimų priėmimo autonomiškumui.
      3 straipsnis
      Personalo ir pajėgų statusas
      1.   Į ES civilinio krizių valdymo operaciją Juodkalnijos komandiruoto personalo ir (arba) į ES karinio krizių valdymo operaciją nusiųstų Juodkalnijos pajėgų statusas grindžiamas ES ir valstybės (-ių), kurioje (-iose) vykdoma operacija, susitarimu dėl misijos/pajėgų statuso, jei toks susitarimas sudarytas.
      2.   Į štabą ar vadovaujančius padalinius, įsikūrusius ne toje (tose) valstybėje (-ėse), kur vykdoma ES krizių valdymo operacija, nusiųsto personalo statusas grindžiamas atitinkamo štabo ir vadovaujančių padalinių susitarimais su Juodkalnija.
      3.   Nepažeidžiant 1 dalyje minėto susitarimo dėl misijos/pajėgų statuso, Juodkalnija turi jurisdikciją savo personalo, dalyvaujančio ES krizių valdymo operacijoje, atžvilgiu.
      4.   Juodkalnija yra atsakinga už atsakymą į bet kokias su dalyvavimu ES krizių valdymo operacijoje susijusias pretenzijas, pateikiamas jos personalo ar susijusias su juo. Juodkalnija yra atsakinga už bet kokio ieškinio, ypač teisinio ar drausminio, pareiškimą bet kuriam savo personalo nariui pagal savo įstatymus ir kitus teisės aktus. Tokios deklaracijos pavyzdys pateikiamas šio Susitarimo priede.
      5.   Šalys susitaria atsisakyti visų pretenzijų, išskyrus sutartinius reikalavimus, viena kitai dėl žalos, padarytos bet kuriai iš Šalių priklausančiam ar jos valdomam turtui, jo praradimo ar sunaikinimo, arba dėl bet kurios iš Šalių personalo sužalojimo ar mirties, sukelto jiems atliekant tarnybines pareigas vykdant šiame Susitarime numatytą veiklą, išskyrus didelio neatsargumo ar tyčinio nusižengimo atvejus.
      6.   Juodkalnija įsipareigoja pateikti deklaraciją dėl pretenzijų bet kuriai valstybei, dalyvaujančiai ES krizių valdymo operacijoje, kurioje dalyvauja Juodkalnija, atsisakymo, ir tai padaryti pasirašydama šį Susitarimą.
      7.   ES įsipareigoja užtikrinti, kad ES valstybės narės pateiktų deklaraciją dėl pretenzijų Juodkalnijai atsisakymo jai ateityje dalyvaujant ES krizių valdymo operacijoje, ir tai padaryti pasirašydama šį Susitarimą.
      4 straipsnis
      Įslaptinta informacija
      2010 m. rugsėjo 13 d. Briuselyje priimtas Juodkalnijos Vyriausybės ir ES susitarimas dėl įslaptintos informacijos saugumo taikomas veiklai ES krizių valdymo operacijose.
      II   SKIRSNIS

         NUOSTATOS DĖL DALYVAVIMO CIVILINIO KRIZIŲ VALDYMO OPERACIJOSE

      5 straipsnis
      Į ES civilinio krizių valdymo operaciją komandiruotas personalas
      1.   Juodkalnija užtikrina, kad į ES civilinio krizių valdymo operaciją komandiruotas jos personalas atliktų savo misiją vadovaudamasis:

                  a)

                  Tarybos sprendimu ir vėlesniais pakeitimais, kaip nurodyta 2 straipsnio 1 dalyje;

                  b)

                  operacijos planu;

                  c)

                  įgyvendinimo priemonėmis.

            2.   Juodkalnija laiku informuoja ES civilinio krizių valdymo operacijos misijos vadovą (toliau – misijos vadovas) ir Sąjungos vyriausiąjį įgaliotinį užsienio reikalams ir saugumo politikai (toliau – vyriausiasis įgaliotinis) apie bet kokį savo įnašo į ES civilinio krizių valdymo operaciją pakeitimą.
      3.   Juodkalnijos kompetentinga institucija atlieka į ES civilinio krizių valdymo operaciją komandiruojamo personalo sveikatos patikrinimą, skiepijimą ir išduoda medicininius pažymėjimus, kad darbuotojas gali eiti pareigas. Į ES civilinio krizių valdymo operaciją komandiruotas personalas pateikia šių pažymėjimų kopiją.
      6 straipsnis
      Pavaldumo tvarka
      1.   Juodkalnijos komandiruotas personalas vykdo savo pareigas ir elgiasi išimtinai atsižvelgdamas į ES civilinio krizių valdymo operacijos interesus.
      2.   Visas personalas išlieka visiškai pavaldus savo nacionalinėms institucijoms.
      3.   Nacionalinės institucijos perduoda operacinį valdymą ES.
      4.   Misijos vadovas yra atsakingas už ES civilinio krizių valdymo operaciją, jai vadovauja ir vykdo jos kontrolę veiksmų vietoje.
      5.   Misijos vadovas vadovauja ES civilinio krizių valdymo operacijai ir administruoja jos kasdienę veiklą.
      6.   Juodkalnija turi tas pačias teises ir pareigas tvarkant kasdienę operacijos veiklą, kaip ir operacijoje dalyvaujančios ES valstybės narės, remiantis 2 straipsnio 1 dalyje nurodytais teisiniais dokumentais.
      7.   Misijos vadovas yra atsakingas už ES civilinio krizių valdymo operacijos personalo drausmės kontrolę. Prireikus atitinkama nacionalinė institucija imasi drausminių priemonių.
      8.   Juodkalnija skiria nacionalinio kontingento koordinatorių (NKK), kuris atstovauja operacijoje dalyvaujančiam jos nacionaliniam kontingentui. NKK nacionaliniais klausimais atsiskaito misijos vadovui ir yra atsakingas už kasdienę kontingento drausmę.
      9.   Sprendimą užbaigti operaciją priima ES, pasikonsultavusi su Juodkalnija, jei operacijos nutraukimo dieną Juodkalnija vis dar prisideda prie ES civilinio krizių valdymo operacijos.
      7 straipsnis
      Finansiniai aspektai
      1.   Nepažeidžiant 8 straipsnio, Juodkalnija prisiima visas išlaidas, susijusias su dalyvavimu operacijoje, išskyrus einamąsias išlaidas, kaip išdėstyta operacijos veiklos biudžete.
      2.   Valstybės, kurioje vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Juodkalnija, nustačius jos atsakomybę, sumoka kompensaciją laikydamasi sąlygų, numatytų 3 straipsnio 1 dalyje nurodytame taikomame susitarime dėl misijos statuso.
      8 straipsnis
      Įnašas į veiklos biudžetą
      1.   Juodkalnija prisideda prie ES civilinio krizių valdymo operacijos veiklos biudžeto finansavimo.
      2.   Juodkalnijos finansinis įnašas į veiklos biudžetą apskaičiuojamas pagal tą iš toliau nurodytų formulių, kurią taikant gaunama mažesnė suma:

                  a)

                  orientacinės sumos dalis, proporcinga Juodkalnijos bendrųjų nacionalinių pajamų ir visų valstybių, prisidedančių prie operacijos veiklos biudžeto, bendrųjų nacionalinių pajamų sumos santykiui; arba

                  b)

                  veiklos biudžetui skirtos orientacinės sumos dalis, proporcinga Juodkalnijos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykiui.

            3.   Nepaisant 1 ir 2 dalių, Juodkalnija neprisideda prie ES valstybių narių personalui mokamų dienpinigių finansavimo.
      4.   Nepaisant 1 dalies, ES iš principo atleidžia Juodkalniją nuo finansinių įnašų, skirtų konkrečiai ES civilinio krizių valdymo operacijai, jeigu:

                  a)

                  ES nusprendžia, kad Juodkalnija reikšmingai prisideda prie operacijos, ir tai yra labai svarbu tai operacijai; arba

                  b)

                  Juodkalnijos BNP vienam gyventojui neviršija nei vienos ES valstybės narės BNP vienam gyventojui.

            5.   Misijos vadovas ir atitinkamos Juodkalnijos administracinės tarnybos pasirašo su mokėjimu susijusį susitarimą dėl Juodkalnijos įnašų į ES civilinio krizių valdymo operacijos veiklos biudžetą. Į šį susitarimą įtraukiamos, inter alia, nuostatos dėl:

                  a)

                  atitinkamos sumos;

                  b)

                  finansinio įnašo mokėjimo tvarkos;

                  c)

                  audito procedūros.

            III   SKIRSNIS

         NUOSTATOS DĖL DALYVAVIMO KARINIO KRIZIŲ VALDYMO OPERACIJOSE

      9 straipsnis
      Dalyvavimas ES karinio krizių valdymo operacijoje
      1.   Juodkalnija užtikrina, kad ES karinio krizių valdymo operacijoje dalyvaujančios jos pajėgos ir personalas atliktų savo misiją vadovaudamiesi:

                  a)

                  Tarybos sprendimu ir vėlesniais pakeitimais, kaip nurodyta 2 straipsnio 1 dalyje;

                  b)

                  operacijos planu;

                  c)

                  įgyvendinimo priemonėmis.

            2.   Juodkalnijos komandiruotas personalas vykdo savo pareigas ir elgiasi išimtinai atsižvelgdamas į ES karinio krizių valdymo operacijos interesus.
      3.   Juodkalnija laiku informuoja ES operacijos vadą apie bet kokį savo dalyvavimo operacijoje pasikeitimą.
      10 straipsnis
      Pavaldumo tvarka
      1.   Visos ES karinio krizių valdymo operacijoje dalyvaujančios pajėgos ir personalas išlieka visiškai pavaldūs savo nacionalinėms institucijoms.
      2.   Vadovavimą savo pajėgų ir personalo veiklai ir taktinį vadovavimą ir (arba) kontrolę nacionalinės institucijos perduoda ES operacijos vadui, kuris turi teisę perduoti savo įgaliojimus.
      3.   Juodkalnija turi tas pačias teises ir pareigas administruojant kasdienę operacijos veiklą, kaip ir dalyvaujančios ES valstybės narės.
      4.   ES operacijos vadas, pasikonsultavęs su Juodkalnija, gali bet kada pareikalauti atšaukti Juodkalnijos įnašą.
      5.   Juodkalnija skiria vyriausiąjį karinį atstovą (VKA), kuris ES karinio krizių valdymo operacijoje atstovauja nacionaliniam kontingentui. VKA konsultuojasi su ES pajėgų vadu visais su operacija susijusiais klausimais ir yra atsakingas už kasdienę Juodkalnijos kontingento drausmę.
      11 straipsnis
      Finansiniai aspektai
      1.   Nepažeisdama 12 straipsnio, Juodkalnija prisiima visas išlaidas, susijusias su dalyvavimu operacijoje, išskyrus bendrai finansuojamas išlaidas, kaip numatyta 2 straipsnio 1 dalyje nurodytuose teisiniuose dokumentuose, taip pat 2008 m. gruodžio 18 d. Tarybos sprendime 2008/975/BUSP, nustatančiame Europos Sąjungos karinio ar gynybinio pobūdžio operacijų bendrųjų išlaidų finansavimo administravimo mechanizmą (Athena) (1).
      2.   Valstybės, kurioje vykdoma operacija, fizinių arba juridinių asmenų mirties, sužalojimo atveju arba jiems patyrus nuostolius ar žalą Juodkalnija, nustačius jos atsakomybę, sumoka kompensaciją laikydamasi sąlygų, numatytų 3 straipsnio 1 dalyje nurodytame taikomame susitarime dėl pajėgų statuso.
      12 straipsnis
      Įnašas į bendrąsias išlaidas
      1.   Juodkalnija prisideda prie ES karinio krizių valdymo operacijos bendrųjų išlaidų finansavimo.
      2.   Juodkalnijos finansinis įnašas į bendrąsias išlaidas apskaičiuojamas pagal tą iš toliau nurodytų dviejų formulių, kurią taikant gaunama mažesnė suma:

                  a)

                  bendrųjų išlaidų dalis, kuri proporcingai atitinka Juodkalnijos bendrųjų nacionalinių pajamų ir visų valstybių, prisidedančių prie bendrųjų operacijos išlaidų, bendrųjų nacionalinių pajamų sumos santykį; arba

                  b)

                  bendrųjų išlaidų dalis, kuri proporcingai atitinka Juodkalnijos personalo, dalyvaujančio operacijoje, skaičiaus ir bendro visų operacijoje dalyvaujančių valstybių personalo skaičiaus santykį.

            Jei naudojama pirmos pastraipos b punkte nurodyta formulė ir Juodkalnija suteikia personalą tik į operacijos arba pajėgų štabą, atsižvelgiama į jos personalo ir bendro atitinkamų štabų personalo skaičiaus santykį. Kitais atvejais atsižvelgiama į viso Juodkalnijos suteikto personalo ir bendro operacijoje dalyvaujančio personalo skaičiaus santykį.
      3.   Nepaisant 1 dalies, ES iš esmės atleidžia Juodkalniją nuo finansinių įnašų į konkrečios ES karinio krizių valdymo operacijos bendrąsias išlaidas, jeigu:

                  a)

                  ES nusprendžia, kad Juodkalnija reikšmingai prisideda prie turto ir (arba) pajėgumų, kurie yra būtini operacijai; arba

                  b)

                  Juodkalnijos BNP vienam gyventojui neviršija nei vienos ES valstybės narės BNP vienam gyventojui.

            Sudaromas susitarimas su Sprendime 2008/975/BUSP numatytu administratoriumi ir Juodkalnijos kompetentingomis administracinėmis valdžios institucijomis. Į tą susitarimą, inter alia, įtraukiamos nuostatos dėl:

                  a)

                  atitinkamos sumos;

                  b)

                  finansinio įnašo mokėjimo tvarkos;

                  c)

                  audito procedūros.

            IV   SKIRSNIS

         BAIGIAMOSIOS NUOSTATOS

      13 straipsnis
      Susitarimai šiam Susitarimui įgyvendinti
      Nepažeidžiant 8 straipsnio 5 dalies ir 12 straipsnio 4 dalies, vyriausiasis įgaliotinis ir atitinkamos Juodkalnijos valdžios institucijos sudaro reikalingus techninius ir administracinius susitarimus šiam Susitarimui įgyvendinti.
      14 straipsnis
      Įsipareigojimų nesilaikymas
      Jei viena iš Šalių nesilaiko šiame Susitarime nustatytų savo įsipareigojimų, kita Šalis turi teisę nutraukti šį Susitarimą, pranešusi raštu apie tai prieš vieną mėnesį.
      15 straipsnis
      Ginčų sprendimas
      Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
      16 straipsnis
      Įsigaliojimas
      1.   Šis Susitarimas įsigalioja kito mėnesio po to, kai Šalys praneša viena kitai apie jo įsigaliojimui būtinų vidaus teisinių procedūrų užbaigimą, pirmą dieną.
      2.   Šis Susitarimas laikinai taikomas nuo jo pasirašymo dienos.
      3.   Šis Susitarimas reguliariai peržiūrimas.
      4.   Šis Susitarimas gali būti iš dalies keičiamas Šalių tarpusavio rašytiniu susitarimu.
      5.   Bet kuri Šalis gali denonsuoti šį Susitarimą, raštu pateikdama denonsavimo pranešimą kitai Šaliai. Toks denonsavimas įsigalioja praėjus šešiems mėnesiams po to, kai kita Šalis gavo pranešimą.

         Priimta Briuselyje du tūkstančiai vienuoliktais metais vasario dvidešimt antrą dieną dviem egzemplioriais anglų kalba.

               Europos Sąjungos vardu

               Juodkalnijos vardu

         (1)  ES OL L 345, 2008 12 23, p. 96.

         DEKLARACIJŲ TEKSTAS

            ES VALSTYBIŲ NARIŲ TEKSTAS:

         „Taikydamos ES Tarybos sprendimą dėl ES krizių valdymo operacijos, kurioje dalyvauja Juodkalnija, ES valstybės narės, kiek įmanoma pagal jų vidaus teisines sistemas, stengsis kiek galima atsisakyti pretenzijų Juodkalnijai dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

                     —

                     buvo sukelti Juodkalnijos personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus; ar

                     —

                     atsirado naudojant bet kurį Juodkalnijai priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Juodkalnijos ES krizių valdymo operacijos personalo didelio neatsargumo ar tyčinio nusižengimo atvejus.“

            JUODKALNIJOS TEKSTAS:

         „Taikydama ES Tarybos sprendimą dėl ES krizių valdymo operacijos, Juodkalnija, kiek įmanoma pagal jos vidaus teisinę sistemą, stengsis kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl jos personalo sužalojimo, mirties arba jai priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

                     —

                     buvo sukelti personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus; ar

                     —

                     atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.“.


title: 2011/582/ES: 2011 m. gegužės 10 d. Europos Parlamento sprendimas dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/167

         EUROPOS PARLAMENTO SPRENDIMAS
   2011 m. gegužės 10 d.
   dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo
   (2011/582/ES)
   EUROPOS PARLAMENTAS,

               —

               atsižvelgdamas į Europos narkotikų ir narkomanijos stebėsenos centro 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2009 finansinių metų galutinių metinių ataskaitų kartu su Centro atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos centro (3), ypač į jo 15 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0120/2011),

               1.

               patvirtina Europos narkotikų ir narkomanijos stebėsenos centro direktoriui, kad Centro 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos narkotikų ir narkomanijos stebėsenos centro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 162.

      (2)  OL L 248, 2002 9 16, p. 1.

      (3)  OL L 376, 2006 12 27, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos narkotikų ir narkomanijos stebėsenos centro 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos narkotikų ir narkomanijos stebėsenos centro 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2009 finansinių metų galutinių metinių ataskaitų kartu su Centro atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2006 m. gruodžio 12 d. Europos Parlamento ir Tarybos reglamentą (EB) Nr. 1920/2006 dėl Europos narkotikų ir narkomanijos stebėsenos (3), ypač į jo 15 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0120/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi 2010 m. gegužės 5 d. Parlamentas patvirtino Europos narkotikų ir narkomanijos stebėsenos centro direktoriui, kad Centro 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                              —

                              pabrėžė, kad svarbu, jog Centras planuodamas nustatytų SMART tikslus ir RACER rodiklius, kad būtų galima įvertinti jo veiklos rezultatus,

                              —

                              atkreipė dėmesį į tai, kad 2008 finansinių metų Centro sąskaitos rodo 107 591,31 EUR siekiančias įplaukas iš palūkanų,

                              —

                              teigiamai įvertino tai, kad Centras glaudžiai bendradarbiavo su taip pat Lisabonoje įsikūrusia Europos jūrų saugumo agentūra, su kuria dalijosi pastatais ir bendrai naudojosi infrastruktūra bei paslaugomis, taip pat atkreipė dėmesį į tai, kad persikėlimas į nuosavas patalpas buvo numatytas trečiąjį 2009 m. ketvirtį;

                  C.

                  kadangi 2009 m. Centro biudžetas buvo 14 720 000 EUR, o tai yra 2,25 % mažiau palyginti su 2008 m. biudžetu;

                  1.

                  su džiaugsmu pažymi, kad Audito Rūmai galėjo pateikti pagrįstą patikinimą, kad Centro 2009 finansinių metų metinės finansinės ataskaitos visais esminiais aspektais patikimos ir visos atliktos finansinės operacijos teisėtos ir tvarkingos;

         Veikla

                  2.

                  pritaria Centro iniciatyvai valdyti kompiuterizuotą tinklą, skirtą informacijai rinkti ir ja keistis, kuris vadinamas „Europos narkotikų ir narkomanijos informaciniu tinklu“; pažymi, kad šis tinklas sujungia nacionalinius narkotikų informacinius tinklus, specializuotus centrus valstybėse narėse ir tarptautinių organizacijų, bendradarbiaujančių su Centru, informacines sistemas;

                  3.

                  pažymi, kad Centras įdarbino papildomą visą darbo dieną dirbantį darbuotoją, kuris atsakingas už planavimo ir stebėsenos sistemos tobulinimą ir tinkamų rodiklių kūrimą;

                  4.

                  ragina Centrą apsvarstyti galimybę planuojant visą savo veiklą naudoti Gantto diagramą tam, kad būtų galima greitai nustatyti laiką, kurį kiekvienas darbuotojas skiria konkrečiam projektui, ir skatinti naudoti į rezultatus orientuotą metodą;

                  5.

                  džiaugiasi tuo, kad Centras lentelėje, pridėtoje prie Audito Rūmų 2009 m. ataskaitos, pateikė operacijų, atliktų 2009 m. ir 2008 m., palyginimą, kad biudžeto įvykdymą tvirtinanti institucija galėtų veiksmingiau įvertinti Centro veiklą skirtingais metais; pažymi, kad išaugo Centro tematinių ir politikos apžvalgos leidinių skaičius;

                  6.

                  pažymi, kad Centro biudžeto įvykdymo patvirtinimas ir toliau turėtų būti grindžiamas jo visų metų darbo rezultatais;

         Asignavimų perkėlimas į kitą laikotarpį

                  7.

                  ragina Centrą nustatyti tinkamas instrukcijas ir procedūras, kurias taikant atliekama potencialių perkėlimų į kitą laikotarpį analizė, siekiant sumažinti perkeliamų asignavimų kiekį iki tokio lygio, kuris yra būtinas pagal finansinių metų įsipareigojimus mokėtinoms sumoms padengti; mano, kad taip pat svarbu užtikrinti, jog Centras gerintų veiklos programavimą ir stebėseną siekdamas sumažinti perkėlimų į kitą laikotarpį lygį; iš esmės pažymi, kad Audito Rūmai nurodė, jog Centras į kitą laikotarpį perkėlė 339 000 EUR savo 2009 m. II antraštinės dalies (Administracinės išlaidos) asignavimų (26 %), iš kurių 250 000 EUR yra susiję su įsipareigojimais, pagal kuriuos nebuvo atlikta jokių mokėjimų ir kurie yra daugiausiai skirti veiklai, susijusiai su 2010 m.;

         Grynųjų pinigų valdymas

                  8.

                  pritaria tam, kad Centras dar patobulino savo metinę prognozę dėl grynųjų pinigų poreikio; pažymi, kad ši prognozė nuolat atnaujinama ir pateikiama kaip patvirtinamasis dokumentas atitinkamoms Komisijos tarnyboms siekiant pagrįsti Centro kas ketvirtį pateikiamus prašymus dėl metinės subsidijos, kurią skiria Sąjunga, kitos dalies mokėjimo;

                  9.

                  ragina paaiškinti vidaus asignuotosioms pajamoms taikomas taisykles atsižvelgiant į klausimus, iškilusius po to, kai dalis Vertimo centro sukaupto perviršio buvo grąžinta Centrui; atkreipia dėmesį į Centro atsakymą, kuriame teigiama, kad daugelis agentūrų susidūrė su šiuo sunkumu; siūlo, kad tokio pobūdžio horizontaliosios problemos ateityje būtų sprendžiamos taikant bendrą metodą;

         Žmogiškieji ištekliai

                  10.

                  ragina Centrą toliau vykdyti patvirtintą darbuotojų vertinimo procedūrą ir užtikrinti jos nuoseklų įgyvendinimą suteikiant tinkamą informaciją ir konsultacijas vertintojams ir darbuotojams;

         Vidaus auditas

                  11.

                  palankiai vertina Centro iniciatyvą biudžeto įvykdymą tvirtinančiai institucijai pateikti Vidaus audito tarnybos (VAT) metinę Centro vidaus audito ataskaitą; mano, kad tai skaidrumo užtikrinimo rodiklis ir pažangios praktikos, kurią turėtų taikyti visos kitos agentūros, pavyzdys;

                  12.

                  pažymi, kad 2009 m. VAT atliko subsidijų valdymo auditą, siekdama suteikti Centro direktoriui pagrįstą patvirtinimą dėl vidaus kontrolės sistemos, taikomos siekiant valdyti Centro subsidijas, adekvatumo ir veiksmingumo; atsižvelgdamas į tai pažymi, kad VAT rado trūkumų, susijusių su Centro atitiktimi taikomoms Komisijos gairėms dėl subsidijų susitarimų, taip pat susijusių su Centro susitarimo dėl subsidijos įgyvendinimu ir ataskaitų šiuo klausimu teikimu; vis dėlto pritaria tam, kad Centras pasiekė gerų rezultatų, taip pat pritaria jo nuolatinėms pastangoms sukurti ir išlaikyti subsidijų procedūrų kokybės valdymą siekiant užtikrinti aukštą finansuojamų veiksmų, taip pat subsidijų panaudojimo kokybę administraciniu ir finansiniu požiūriais;

                  13.

                  ragina Centrą informuoti biudžeto įvykdymą tvirtinančią instituciją apie padarytą pažangą rizikos valdymo srityje, ypač atliekant metinę rizikos analizę;

                  14.

                  atkreipia dėmesį į tai, kad 9 iš 19 VAT rekomendacijų, pateiktų 2009 m. gruodžio 31 d., įvertintos kaip labai svarbios ir iš esmės susijusios su Centro subsidijos susitarimo pritaikymu, kokybės kontrole naujoje vietoje, atsargumo priemonėmis siekiant išvengti potvynių daromos žalos, veiklos tęstinumo planu ir investicijomis į įrangą; todėl ragina Centrą nedelsiant įgyvendinti minėtąsias devynias labai svarbias rekomendacijas ir informuoti biudžeto įvykdymą tvirtinančią instituciją apie padarytą pažangą;

                  15.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 162.

         (2)  OL L 248, 2002 9 16, p. 1.

         (3)  OL L 376, 2006 12 27, p. 1.

         (4)  OL L 357, 2002 12 31, p. 72.

         (5)  OL L 252, 2010 9 25, p. 160.

         (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2011/602/ES: 2011 m. gegužės 10 d. Europos Parlamento sprendimas dėl Europos Sąjungos pagrindinių teisių agentūros 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos Sąjungos pagrindinių teisių agentūros 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/220

         EUROPOS PARLAMENTO SPRENDIMAS
   2011 m. gegužės 10 d.
   dėl Europos Sąjungos pagrindinių teisių agentūros 2009 finansinių metų biudžeto įvykdymo patvirtinimo
   (2011/602/ES)
   EUROPOS PARLAMENTAS,

               —

               atsižvelgdamas į Europos Sąjungos pagrindinių teisių agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (3), ypač į jo 21 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0130/2011),

               1.

               patvirtina Europos Sąjungos pagrindinių teisių agentūros direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 10.

      (2)  OL L 248, 2002 9 16, p. 1.

      (3)  OL L 53, 2007 2 22, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos Sąjungos pagrindinių teisių agentūros 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos Sąjungos pagrindinių teisių agentūros 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos Sąjungos pagrindinių teisių agentūros 2009 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. vasario 15 d. Tarybos reglamentą (EB) Nr. 168/2007, įsteigiantį Europos Sąjungos pagrindinių teisių agentūrą (3), ypač į jo 21 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0130/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi Parlamentas 2010 gegužės 5 d. Europos Sąjungos pagrindinių teisių agentūros direktoriui patvirtino, kad Agentūros 2008 finansinių metų biudžetas įvykdytas (5), ir savo prie biudžeto įvykdymo patvirtinimo sprendimo pridėtoje rezoliucijoje, be kita ko:

                              —

                              ragina Agentūrą planuojant nustatyti SMART tikslus ir RACER rodiklius tam, kad būtų galima geriau įvertinti jos veiklos rezultatus,

                              —

                              džiaugiasi, kad 2009 m. viduryje Agentūra pradėjo naudoti veikla grindžiamo biudžeto programinę įrangą, kurią taikant bus galima pateikti aiškius skirtų finansinių ir žmogiškųjų išteklių rodiklius,

                              —

                              pažymi, kad 2008 m. Europos kovos su sukčiavimu tarnybos (OLAF) pradėtas tyrimas dėl Agentūros veiklos 2009 m. buvo baigtas nesiimant jokių tolesnių veiksmų;

                  C.

                  kadangi 2009 m. Agentūros biudžetas buvo 17 000 000 EUR, t. y. 13,3 % didesnis negu 2008 finansiniais metais;

                  1.

                  pažymi, kad Agentūros biudžeto įvykdymo patvirtinimas ir toliau turėtų būti pagrįstas agentūros visų metų darbo rezultatais;

         Biudžeto ir finansų valdymas

                  2.

                  ragina Agentūrą pagerinti savo biudžeto ir įdarbinimo planavimą siekiant panaikinti neatitiktį tarp biudžeto ir personalo plano prognozių; pripažįsta, kad Audito Rūmai nustatė, jog Agentūra padidino savo veiklos biudžetą 38 %, perkėlusi iš I antraštinės dalies (personalas) į III antraštinę dalį (pagrindinė veikla) 1 900 000 EUR dėl vėlavimų įdarbinti darbuotojus ir siekdama finansuoti einamąją veiklą, nenumatytą pradiniame biudžete; vis dėlto atsižvelgia į išorinius veiksnius (kaip antai naujo direktoriaus paskyrimas ir svarbios Komisijos inicijuotos bendrosios sutarties sudarymas);

                  3.

                  ragina Agentūrą daryti pažangą siekiant užtikrinti kiek įmanoma realesnį pateiktų pasiūlymų įvertinimą; pažymi, kad Audito Rūmai į šį klausimą atkreipė dėmesį savo ataskaitoje, komentuodami trijų bendrųjų sutarčių sudarymą už bendrą 2 575 000 EUR sumą; ypač pabrėžia, kad šiais trimis atvejais finansiniai pasiūlymai labai skyrėsi vieneto kainomis ir pirkimų dalyvių įvertinimais, kiek vieno žmogaus darbo dienų reikės tam pačiam techniniam scenarijui įgyvendinti;

                  4.

                  palankiai vertina Agentūros ryžtą pagerinti savo sutarčių programavimą ir stebėjimą siekiant ateityje išvengti trūkumų, apie kuriuos pranešė Audito Rūmai; atitinkamai ragina Agentūrą informuoti biudžeto įvykdymo patvirtinimo instituciją, kokių veiksmų imtasi šiuo klausimu;

         Vidaus auditas

                  5.

                  pripažįsta, kad iš devynių vidaus audito tarnybos rekomendacijų, kurias ji pateikė atlikusi finansinio valdymo auditą, Agentūra dar turi įvykdyti keturias; ypač pažymi, kad šios rekomendacijos susijusios su finansiniais sprendimais, informacijos pateikimu atsiskaitymo ir kontrolės tikslais, darbo programomis, iš kurių matyti visi turimi biudžeto ištekliai, taip pat su finansinėmis procedūromis ir kontroliniais sąrašais; ragina Agentūrą imtis priemonių šioms rekomendacijoms įgyvendinti;

                  6.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 10.

         (2)  OL L 248, 2002 9 16, p. 1.

         (3)  OL L 53, 2007 2 22, p. 1.

         (4)  OL L 357, 2002 12 31, p. 72.

         (5)  OL L 252, 2010 9 25, p. 207.

         (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2013/600/ES: 2013 m. balandžio 17 d. Europos Parlamento sprendimas dėl Euratomo tiekimo agentūros 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Euratomo tiekimo agentūros 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/299

         EUROPOS PARLAMENTO SPRENDIMAS
   2013 m. balandžio 17 d.
   dėl Euratomo tiekimo agentūros 2011 finansinių metų biudžeto įvykdymo patvirtinimo
   (2013/600/ES)
   EUROPOS PARLAMENTAS,

               —

               atsižvelgdamas į Euratomo tiekimo agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Euratomo tiekimo agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (4), ypač į jo 8 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Pramonės, mokslinių tyrimų ir energetikos komiteto nuomonę (A7-0104/2013),

               1.

               patvirtina Euratomo tiekimo agentūros generaliniam direktoriui, kad Agentūros 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Euratomo tiekimo agentūros generaliniam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 171.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 41, 2008 2 15, p. 15.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Euratomo tiekimo agentūros 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Euratomo tiekimo agentūros 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Euratomo tiekimo agentūros 2011 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2008 m. vasario 12 d. Tarybos sprendimą 2008/114/EB, Euratomas, nustatantį Euratomo tiekimo agentūros įstatus (4), ypač į jo 8 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Pramonės, mokslinių tyrimų ir energetikos komiteto nuomonę (A7-0104/2013),

                  A.

                  kadangi Euratomo tiekimo agentūra (toliau – Agentūra) įsteigta 1958 m. Liuksemburge; kadangi remiantis Sprendimu 2008/114/EB nustatyti nauji Agentūros įstatai ir taip ji tapo Europos agentūra;

                  B.

                  kadangi Audito Rūmai pranešė, jog jiems pateiktas pagrįstas patikinimas, kad Agentūros 2011 finansinių metų metinės finansinės ataskaitos patikimos, o visos atliktos operacijos teisėtos ir tvarkingos;

                  1.

                  pažymi, kad 2011 m. Agentūra negavo jokių subsidijų savo veiklos išlaidoms padengti ir kad Komisija padengė visas išlaidas, su kuriomis Agentūra susidūrė įgyvendindama savo 2011 m. biudžetą; pažymi, kad tokia situacija yra nuo Agentūros sukūrimo 2008 m.;

                  2.

                  pažymi, kad savarankiško biudžeto neturinti Agentūra 2011 m. de facto integruota į Komisiją ir kad ši padėtis neatitinka jos įstatų;

                  3.

                  visgi pažymi, kad Komisija 2011 m. priėmė pasiūlymą vėl numatyti Agentūrai skirtą specialią biudžeto eilutę (biudžeto eilutė 32 01 06) ir todėl Komisija 2012 m. jai skyrė 98 000 EUR dydžio subsidiją, taigi bendras biudžetas 2012 m. (įskaitant finansines įplaukas) sudarė 104 000 EUR; mano, kad tai didžiulis laimėjimas sprendžiant šiuo metu susirūpinimą keliančius klausimus;

                  4.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (6) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 171.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 41, 2008 2 15, p. 15.

         (5)  OL L 357, 2002 12 31, p. 72.

         (6)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2013/578/ES: 2013 m. balandžio 17 d. Europos Parlamento sprendimas dėl Europos lyčių lygybės instituto 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos lyčių lygybės instituto 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/235

         EUROPOS PARLAMENTO SPRENDIMAS
   2013 m. balandžio 17 d.
   dėl Europos lyčių lygybės instituto 2011 finansinių metų biudžeto įvykdymo patvirtinimo
   (2013/578/ES)
   EUROPOS PARLAMENTAS,

               —

               atsižvelgdamas į Europos lyčių lygybės instituto 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos lyčių lygybės instituto 2011 finansinių metų galutinių metinių ataskaitų kartu su Instituto atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Moterų teisių ir lyčių lygybės komiteto nuomonę (A7-0081/2013),

               1.

               patvirtina Europos lyčių lygybės instituto direktoriui, kad Instituto 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos lyčių lygybės instituto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 98.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 403, 2006 12 30, p. 9.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos lyčių lygybės instituto 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos lyčių lygybės instituto 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos lyčių lygybės instituto 2011 finansinių metų galutinių metinių ataskaitų kartu su Instituto atsakymais (1),

                  —

                  atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2006 m. gruodžio 20 d. Europos Parlamento ir Tarybos reglamentą (EB) Nr. 1922/2006, įsteigiantį Europos lyčių lygybės institutą (4), ypač į jo 14 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Moterų teisių ir lyčių lygybės komiteto nuomonę (A7-0081/2013),

                  A.

                  kadangi Europos lyčių lygybės institutas (toliau – Institutas) buvo įsteigtas pagal Reglamentą (EB) Nr. 1922/2006 ir 2010 m. birželio 15 d. įgijo savarankišką statusą,

                  B.

                  kadangi Audito Rūmai pranešė, kad jiems pateiktas pagrįstas patikinimas, jog Instituto 2011 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos,

                  C.

                  kadangi 2011 m. – pirmi pilni Instituto veiklos metai nuo to laiko, kai 2010 m. birželio mėn. Institutui buvo suteikta finansinė ir administracinė nepriklausomybė,

                  D.

                  kadangi Instituto struktūra pagrįsta įgaliojimais ir uždaviniais, apibrėžtais pagrindiniu reglamentu, įsteigiančiu šią agentūrą, ir tikslais, kuriuos patvirtino Instituto valdymo taryba laikotarpio vidurio darbo programoje 2010–2012 m. ir metinėje darbo programoje,

                  E.

                  kadangi bendras Instituto biudžetas 2011 finansiniais metais sudarė 7,53 mln. EUR, palyginti su 2010 finansinių metų bendru biudžetu, sudariusiu 5 678 123,09 EUR, t. y. padidėjo 32,6 %; kadangi visą Instituto biudžetą sudaro Sąjungos įnašas,

                  F.

                  kadangi 2011 m. pabaigoje Institutas įregistravo teigiamą 1 156 400,29 EUR biudžeto rezultatą (6) (atskaičiavus valiutų keitimo kurso skirtumus, kurie sudarė 2 650,64 EUR), kuris tuomet buvo įregistruotas sąskaitose kaip įsipareigojimas Komisijai,

         Biudžeto ir finansų valdymas

                  1.

                  primena, kad 2010 m. birželio 15 d. Institutui buvo suteiktas administracinis ir finansinis savarankiškumas; pabrėžia, kad dėl to visos 2010 m. viešųjų pirkimų procedūros buvo pradėtos paskutinį 2010 m. ketvirtį;

                  2.

                  pažymi, kad biudžeto įvykdymas parengtas naudojantis pakeistomis grynųjų pinigų apskaitos taisyklėmis, o tai reiškia, kad perkelti mokėjimų asignavimai yra nurodyti kartu su atliktais mokėjimais ir gautomis įplaukomis;

                  3.

                  remdamasis metinėmis finansinėmis ataskaitomis pažymi, kad mokėjimų vykdymas 2011 m.. buvo efektyvesnis nei 2010 m.. ir matyti, kad padėtis žymiai pagerėjo pagal visas antraštines dalis; remdamasis metinėmis finansinėmis ataskaitomis nurodo, kad 2011 m. pabaigoje užfiksuoti Instituto biudžeto vykdymo rodikliai yra 44,19 % (mokėjimai) ir 88,54 % (įsipareigojimai);

                  4.

                  remdamasis metinėmis finansinėmis ataskaitomis pripažįsta (7), kad mokėjimų pagal I antraštinę dalį (Išlaidos darbuotojams) rodiklis 2011 m. išaugo iki 88,49 %, palyginti su 49,19 % 2010 m.; ragina Institutą informuoti biudžeto valdymo instituciją apie veiksmus, kurių buvo imtasi siekiant pagerinti šį rodiklį;

                  5.

                  remdamasis metinėmis finansinėmis ataskaitomis atkreipia dėmesį į tai, kad atliktų mokėjimų pagal II antraštinę dalį (Administracinės išlaidos) lygis 2011 m. išaugo iki 34,71 %, palyginti su 28,99 % 2010 m.; ragina Institutą informuoti biudžeto įvykdymą tvirtinančią instituciją apie veiksmus, kurių jis ėmėsi siekdamas pagerinti rodiklius, nes maži vykdymo rodikliai rodo, jog esama sunkumų planuojant ir vykdant biudžetą;

                  6.

                  remdamasis metinėmis finansinėmis ataskaitomis atkreipia dėmesį į ypač žemą mokėjimų vykdymo rodiklį (18,36 %) pagal III antraštinę dalį (Veiklos išlaidos); pažymi, kad taip yra dėl didelio skaičiaus viešųjų pirkimų, kurie pradėti 2010 m. pabaigoje, kai Institutas tapo administraciniu požiūriu savarankiškas tų metų birželio mėn.; ragina Institutą informuoti biudžeto įvykdymą tvirtinančią instituciją apie veiksmus, kurių jis nuo tada ėmėsi siekdamas pagerinti rodiklius, nes maži vykdymo rodikliai rodo, jog esama sunkumų planuojant ir vykdant biudžetą;

                  7.

                  remdamasis metinėmis finansinėmis ataskaitomis pažymi, kad 3 339 551,93 EUR dar nesumokėtų įsipareigojimų asignavimų, kurie buvo prisiimti iki 2011 m. pabaigos, perkelti į 2012 m., ir tai sudaro 50 % visų įsipareigojimų; be to, atkreipia dėmesį į tai, kad visa perkeltų asignavimų, kurie buvo panaikinti (t. y. asignavimai buvo perkelti iš 2010 m. ir šie pinigai neišmokėti 2011 m.), suma sudaro 295 741,61 EUR, tokia padėtis susidarė dėl to, kad tai buvo pirmi pilni veiklos metai, kuriais darbuotojai pirmą kartą vykdė įvairių rūšių viešųjų pirkimų procedūras, inicijavo priemones, įskaitant vėlų prašymą dėl pirmininkavimo renginio, ir kitus veiksmus antroje metų pusėje; ragina Institutą informuoti biudžeto įvykdymą tvirtinančią instituciją apie priemones, kurių jis ėmėsi siekdamas ateityje užtikrinti tinkamus biudžeto vykdymo rodiklius;

                  8.

                  remdamasis metinėmis finansinėmis ataskaitomis pripažįsta, kad 2010 m. pabaigoje Institutas neatliko būtino išteklių panaikinimo ir kad įvykdyti visi savaiminiai perkėlimai;

         Apskaita

                  9.

                  pabrėžia, kad Institutas 2010 m. personalo nariams apibrėžė finansų pareigūnų pareigas ir parengė įsipareigojimų finansines procedūras; be to, pažymi, kad Institutas iki 2010 m. pabaigos paskyrė visus finansų pareigūnus ir apibrėžė jų vaidmenį bei užduotis;

                  10.

                  pripažįsta, kad Institutas gavo tris lėšų pervedimus iš Komisijos, kurių visa suma sudarė 7,53 mln. EUR (atitinkamai pirmojo pervedimo suma buvo 3,39 mln. EUR, antrojo – 2,07 mln. EUR ir trečiojo – 2,07 mln. EUR);

         Viešieji pirkimai

                  11.

                  remdamasis metine ataskaita pabrėžia, kad 2011 m. Institutas registravo šešias išimtis, taikytas finansinėms operacijoms, kurios buvo aptartos su vadovybe, grupių vadovais ir tiesiogiai susijusiais darbuotojais siekiant ateityje išvengti klaidų; ragina Institutą informuoti biudžeto valdymo institucijas apie veiksmus, kurių buvo imtasi siekiant ištaisyti šį trūkumą;

                  12.

                  pažymi, kad 2011 m. operacijų ir administravimo srityje baigtos vykdyti 123 viešųjų pirkimų procedūros ir kad visi viešieji pirkimai sudaro apie 50 % bendro Instituto biudžeto; taip pat pabrėžia, kad 2011 m. viešųjų pirkimų veikla buvo vykdoma laikantis 2011 m. darbo programos;

         Žmogiškieji ištekliai

                  13.

                  remdamasis metinėmis finansinėmis ataskaitomis pažymi, kad 2011 m. Institutas įdarbino tris laikinuosius darbuotojus ir tris pagal sutartis dirbančius darbuotojus (2010 m. Institutas įdarbino 23 laikinuosius darbuotojus) ir pasiekė 94 % etatų užimtumą pagal savo personalo planą, palyginti su 92,3 % 2010 m.; palankiai vertina geresnį Instituto etatų plano užimtumo rodiklį, nes taip prisidedama prie veiksmingo Instituto veikimo;

                  14.

                  remdamasis Vidaus audito tarnybos informacija pripažįsta, kad taikytos politikos kryptys, strategijos, procedūros ir gairės remia Pareigūnų tarnybos nuostatuose įtvirtintų nuostatų įgyvendinimą Institute; atkreipia dėmesį į tai, kad kai kurie punktai dar tik plėtojami ir turėtų būti galutinai įvykdyti vėlesniu etapu, ypač patvirtinus IT priemones žmogiškiesiems ištekliams valdyti (konkrečiai tai apimtų darbo vietų aprašymo rengimą, asmeninių tikslų nustatymą, individualių mokymo planų įforminimą ir panašius klausimus); ragina Institutą informuoti biudžeto valdymo instituciją apie veiksmus, kurių buvo imtasi siekiant išspręsti šiuos minėtus klausimus;

         Veikla

                  15.

                  palankiai vertina Instituto 2011 m. rugsėjo 8 d. antrojo ex ante vertinimo ataskaitą, kurioje daugiausia dėmesio skirta konkretiems Instituto tikslams ir veiksmams ir kuria buvo siekiama suteikti gaires Instituto vadovybei dėl tikslų ir veiklos įforminimo; pabrėžia, jog ekonominės krizės ir taupymo laikotarpiu itin svarbu, kad Institutas teiktų didžiausią ekonominę naudą ir kad jam nebūtų trukdoma sėkmingai įgyvendinti numatytų svarbių užduočių;

                  16.

                  teigiamai vertina tai, kad Institutas įsteigė Išteklių ir dokumentacijos centrą, kuris yra unikalus Europos institucinių ir metodinių lyčių lygybės žinių šaltinis;

                  17.

                  pabrėžia, kad atsižvelgiant į Instituto tikslus ir užduotis reikalinga, jog institucinėje sistemoje būtų išlaikytas atskiras šiuo tikslu įkurtas subjektas;

         Vieta

                  18.

                  atsižvelgdamas į metinę ataskaitą pažymi, kad nuo 2010 m. kovo 1 d. Instituto darbuotojai persikėlė iš laikinųjų patalpų Briuselyje į nuolatinę Instituto buveinę Vilniuje (Lietuva);

                  19.

                  atsižvelgdamas į metinę ataskaitą patvirtina, kad Lietuvos Respublikos Vyriausybė užtikrino Instituto patalpų nuomos mokesčio mokėjimą dvejų metų laikotarpiu (iki 2011 m. gruodžio 15 d.);

                  20.

                  palankiai vertina unikalią iniciatyvą, koordinuojamą su kitomis Sąjungos institucijų atstovybėmis (Europos Komisijos atstovybe ir Europos Parlamento informacijos biuru) Vilniuje, skirtą bendroms patalpoms nustatyti ir parinkti; atkreipia dėmesį į tai, kad akivaizdu, jog naujai įsteigti ES namai yra reikalingi ir bus naudingi sąveikoms, padidins Sąjungos matomumą, pagerins lėšų taupymą ir pasidalijimą;

         Vidaus auditas

                  21.

                  džiaugiasi pirmąja audito veikla, atlikta 2011 m., kurią Institute atliko Vidaus audito tarnyba (VAT); remdamasis VAT ataskaita pažymi (8), kad nėra nei aiškiai „kritiškų“, nei aiškiai „labai svarbių“ rekomendacijų, kurias galima būtų teikti pagal VAT 2011 m. gruodžio 31 d. ataskaitas;

                  22.

                  pažymi, kad 2011 m. gruodžio mėn. VAT atliko vidaus kontrolės standartų įgyvendinimo Institute ribotą peržiūrą; pabrėžia, kad Institutas sutiko vykdyti rekomendacijas dėl vidaus kontrolės standartų įgyvendinimo procedūros užbaigimo, o vadovybė patvirtino veiksmų planą, kuris turės būti įgyvendintas 2012 m.; ragina Institutą informuoti biudžeto valdymo institucijas apie veiksmus, kurių buvo imtasi dėl šių rekomendacijų;

                  23.

                  pripažįsta, kad VAT atliko rizikos analizę ir nustatė tam tikrus procesus (9), kurių nebuvo galima nagrinėti pagal VAT audito planą, nes įvertinta, kad nėra atitinkamų kontrolės priemonių arba jos nepakankamos;

                  24.

                  remdamasis Audito Rūmų pastabomis pabrėžia, kad Institutui reikia gerinti ilgalaikio turto fizinės inventorizacijos atlikimo dokumentavimą ir sukauptų sąnaudų apskaičiavimą;

                  25.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (10) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 98.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 403, 2006 12 30, p. 9.

         (5)  OL L 357, 2002 12 31, p. 72.

         (6)  2011 m. metinės finansinės ataskaitos, p. 22.

         (7)  2011 m. metinės finansinės ataskaitos, p. 34.

         (8)  2011 m. metinė vidaus audito ataskaita, p. 6.

         (9)  2011 m. metinė vidaus audito ataskaita, p. 4.

         (10)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2011/610/ES: 2011 m. gegužės 10 d. Europos Parlamento sprendimas dėl bendrosios įmonės ARTEMIS 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl bendrosios įmonės ARTEMIS 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/242

         EUROPOS PARLAMENTO SPRENDIMAS
   2011 m. gegužės 10 d.
   dėl bendrosios įmonės ARTEMIS 2009 finansinių metų biudžeto įvykdymo patvirtinimo
   (2011/610/ES)
   EUROPOS PARLAMENTAS,

               —

               atsižvelgdamas į bendrosios įmonės ARTEMIS 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ARTEMIS 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,

               —

               atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0126/2011),

               1.

               patvirtina bendrosios įmonės ARTEMIS direktoriui, kad bendrosios įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ARTEMIS direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 1.

      (2)  OL L 248, 2002 9 16, p. 1.

      (3)  OL L 30, 2008 2 4, p. 52.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl bendrosios įmonės ARTEMIS 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės ARTEMIS 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės ARTEMIS 2009 m. gruodžio 31 d. pasibaigusių finansinių metų galutinių metinių ataskaitų kartu su bendrosios įmonės atsakymais (1),

                  —

                  atsižvelgdamas į 2011 m. vasario 15 d. Tarybos rekomendaciją (05894/2011 – C7–0051/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,

                  —

                  atsižvelgdamas į bendrosios įmonės ARTEMIS finansines taisykles, patvirtintas 2008 m. gruodžio 18 d. jos valdybos sprendimu,

                  —

                  atsižvelgdamas į Komisijos 2002 m. lapkričio 19 d. reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0126/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi 2007 m. gruodžio mėn. buvo įsteigta bendroji įmonė ARTEMIS, kurios paskirtis – apibrėžti ir įgyvendinti pagrindinių technologijų, susijusių su įterptosiomis kompiuterinėmis sistemomis įvairiose taikymo srityse, vystymo mokslinių tyrimų darbotvarkę siekiant skatinti Europos konkurencingumą ir tvarumą ir sudaryti sąlygas naujų rinkų atsiradimui bei visuomenei naudingam technologijų taikymui;

                  C.

                  kadangi bendroji įmonė dar tik pradeda veiklą, ir 2009 m. pabaigoje dar buvo nevisiškai įdiegusi savo vidaus kontrolės ir finansinės atskaitomybės sistemas;

         Biudžeto vykdymas

                  1.

                  pažymi, kad bendrosios įmonės galutiniame 2009 m. biudžete buvo numatyta 46 000 000 EUR įsipareigojimų asignavimų ir 8 000 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo rodikliai atitinkamai buvo 81 % ir 20 %;

                  2.

                  pripažįsta, kad bendroji įmonė tebėra pradiniame veiklos etape ir dėl šios priežasties suprantamas palyginti mažas mokėjimų asignavimų panaudojimo lygis;

         Narių įnašai

                  3.

                  ragina bendrąją įmonę suderinti narių įnašų pateikimą ataskaitose vadovaujantis Komisijos gairėmis;

                  4.

                  ragina bendrąją įmonę toliau gerinti nuostatas dėl narystės ir bendro finansavimo, visų pirma nuostatas dėl:

                              —

                              naujų narių įstojimo tvarkos,

                              —

                              narių daromų įnašų natūra,

                              —

                              sąlygų, kuriomis bendroji įmonė gali atlikti narių įnašų auditą,

                              —

                              sąlygų, kuriomis administracinė valdyba gali tvirtinti bendrą finansavimą;

         Vidaus kontrolės sistemos

                  5.

                  ragina bendrąją įmonę baigti diegti savo vidaus kontrolės ir finansinės informacijos sistemą; ypač ragina:

                              —

                              gerinti IT procesų ir veiklos dokumentaciją ir IT rizikos analizę,

                              —

                              parengti verslo tęstinumo planą,

                              —

                              vystyti duomenų apsaugos politiką;

                  6.

                  ragina bendrąją įmonę į savo finansines taisykles įtraukti konkrečią nuorodą apie Komisijos vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

                  7.

                  mano, kad VAT, kaip vidaus auditorius, visų pirma turėtų bendrajai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, jog bendroji įmonė biudžeto institucijai, atsakingai už sprendimą dėl biudžeto įvykdymo, pateiktų vykdomojo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir veiksmus, kurių buvo imtasi atsižvelgiant į šias rekomendacijas;

                  8.

                  mano, kad, atsižvelgiant į bendros įmonės biudžeto dydį ir užduočių sudėtingumą, ji turėtų apsvarstyti audito komiteto, kuris teiktų ataskaitas tiesiogiai valdančiajai tarybai, įsteigimo klausimą;

         Susitarimo dėl priėmimo nebuvimas

                  9.

                  ragina bendrąją įmonę skubiai sudaryti susitarimą su Belgija dėl priėmimo, kuriame būtų aptartas patalpų suteikimas, privilegijos ir imunitetai bei kita parama, kurią Belgija turėtų teikti bendrajai įmonei, kaip numatyta Reglamento (EB) Nr. 74/2008 17 straipsnyje.

         (1)  OL C 342, 2010 12 16, p. 1.

         (2)  OL L 248, 2002 9 16, p. 1.

         (3)  OL L 30, 2008 2 4, p. 52.

         (4)  OL L 357, 2002 12 31, p. 72.


title: 2012/606/ES: 2012 m. gegužės 10 d. Europos Parlamento sprendimas dėl bendrosios įmonės „Švarus dangus“ 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl bendrosios įmonės „Švarus dangus“ 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/313

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės „Švarus dangus“ 2010 finansinių metų biudžeto įvykdymo patvirtinimo
   (2012/606/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“ 2010 finansinių metų galutinių metinių ataskaitų kartu su Bendrosios įmonės atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06086/2012 - C7–0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (3), ypač į jo 11 straipsnio 4 dalį,

               —

               atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdančiosios tarybos sprendimu,

               —

               atsižvelgdamas į Audito Rūmų nuomonę Nr. 2/2011 dėl bendrosios įmonės „Švarus dangus“ finansinių taisyklių, pateiktą 2011 m. vasario 8 d.,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0115/2012),

               1.

               patvirtina bendrosios įmonės „Švarus dangus“ vykdomajam direktoriui, kad bendrosios įmonės 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės „Švarus dangus“ vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 8.

      (2)  OL L 248, 2002 9 16, p. 1.

      (3)  OL L 30, 2008 2 4, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl bendrosios įmonės „Švarus dangus“ 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės „Švarus dangus“ 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės „Švarus dangus“ 2010 finansinių metų galutinių metinių ataskaitų kartu su Bendrosios įmonės atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06086/2012 - C7–0050/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (3), ypač į jo 11 straipsnio 4 dalį,

                  —

                  atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdančiosios tarybos sprendimu,

                  —

                  atsižvelgdamas į Audito Rūmų nuomonę Nr. 2/2011 dėl bendrosios įmonės „Švarus dangus“ finansinių taisyklių, pateiktą 2011 m. vasario 8 d.,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7–0115/2012),

                  A.

                  kadangi bendroji įmonė „Švarus dangus“ (toliau – bendroji įmonė) įsteigta 2007 m. gruodžio mėn. 10 metų laikotarpiui siekiant paspartinti aplinkos neteršiančių oro susisiekimo technologijų kūrimą, patvirtinimą ir demonstravimą ES, siekiant jas kuo greičiau pradėti naudoti,

                  B.

                  kadangi bendroji įmonė savarankiškai pradėjo veikti 2009 m. lapkričio mėn.,

                  C.

                  kadangi Audito Rūmai pranešė, kad jiems pateiktas pagrįstas patikinimas, jog bendrosios įmonės 2010 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos,

                  D.

                  kadangi 10 metų laikotarpiui numatytas didžiausias Sąjungos įnašas į bendrosios įmonės biudžetą sudaro 800 000 000 EUR, kurie turi būti išmokėti iš Septintosios mokslinių tyrimų bendrosios programos biudžeto,

                  E.

                  kadangi 2010 finansiniais metais bendrosios įmonės biudžetas sudarė 168 553 053 EUR,

         Biudžeto ir finansų valdymas

                  1.

                  atkreipia dėmesį į tai, kad bendrosios įmonės 2010 m. biudžeto struktūra ir pristatymas neatitiko reikalavimų, įrašytų jos steigimo Reglamente (EB) Nr. 71/2008, ir finansinių taisyklių; iš bendrosios įmonės pateiktos informacijos supranta, kad 2011 m. biudžete biudžeto struktūra ir pristatymas pakeisti; ragina Audito Rūmus patikinti biudžeto įvykdymą tvirtinančią instituciją, kad bendrosios įmonės biudžeto struktūra ir pristatymas dabar visiškai atitinka steigimo Reglamentą (EB) Nr. 71/2008 ir jo finansines taisykles;

                  2.

                  pažymi, kad galutiniame bendrosios įmonės biudžete buvo numatyta 168 000 000 EUR įsipareigojimų asignavimų ir 129 000 000 EUR mokėjimų asignavimų;

                  3.

                  remdamasis paskutine bendrosios įmonės finansine ataskaita, atkreipia dėmesį į tai, kad nors įsipareigojimų asignavimų panaudojimo lygis buvo 96 %, mokėjimų asignavimų panaudojimo lygis siekė tik 58 %; su nerimu pažymi, kad tai atspindi rimtus vėlavimus vykdant pagal pradinį planą numatytą veiklą;

                  4.

                  yra susirūpinęs dėl žemo bendrosios įmonės biudžeto įvykdymo lygio ir apgailestauja dėl 53 000 000 EUR grynųjų pinigų likučio, kuris metų pabaigoje sudarė 41 % 2010 m. skirtų mokėjimų asignavimų;

         Vidaus kontrolės sistemos

                  5.

                  pažymi, kad Audito Rūmai nustatė, jog bendroji įmonė nevisiškai įgyvendino vidaus kontrolės ir finansinės informacijos sistemą per 2010 m. ir kad reikalingas tolesnis darbas dėl ex-ante kontrolės procedūrų, taikomų patvirtinant išlaidų deklaracijas; ragina bendrą įmonę užbaigti diegti būtinas priemones, kad galima būtų baigti savo vidaus kontrolės ir finansinės informacijos sistemas;

                  6.

                  remdamasis 2010 m. metine veiklos ataskaita (MVA) patvirtina, kad bendroji įmonė sudarė integruotųjų technologijų parodomųjų pavyzdžių kontrolinį sąrašą, siekdama pagerinti išlaidų deklaracijų kokybę ir išaiškinti tam tikrų deklaracijų aspektų ataskaitų poreikius;

                  7.

                  pripažįsta, kad bendroji įmonė atmetė išlaidų deklaracijas tais atvejais, kai valstybė narė ar jos partneris nepateikė reikalaujamo audito sertifikato per dotacijų susitarimuose nustatytą terminą; ypač atkreipia dėmesį į galutinę ataskaitą, kurioje nurodyta, kad 2010 m. bendroji įmonė patvirtino narių išlaidų deklaracijas už 2008 ir 2009 m. vykdytus projektus ir kad įvertinus kai kurių išlaidų priimtinumą buvo atmesta maždaug 11 % išlaidų deklaracijų; su pasitenkinimu pažymi, kad bendroji įmonė grąžino išankstinio finansavimo permokas;

                  8.

                  pažymi, kad Audito Rūmai teigia, jog patvirtinant išlaidų deklaracijas bendroji įmonė neatsižvelgė į išimtis, įrašytas audito sertifikatuose, keturiais atvejais, taigi ragina bendrąją įmonę tinkamai atsižvelgti į išimtis, įrašytas audito sertifikatuose, tvirtinant pagrindžiamąsias išlaidų deklaracijas;

                  9.

                  iš MVA mato, kad bendroji įmonė parengė ex-post audito strategiją, kuri priimta 2010 m. gruodžio mėn.; ragina bendrąją įmonę informuoti biudžeto įvykdymą tvirtinančią instituciją apie šios strategijos įgyvendinimo lygį ir pasiektus rezultatus; be to, prašo Audito Rūmų įvertinti strategiją ir pranešti biudžeto įvykdymą tvirtinančiai institucijai apie savo išvadas;

                  10.

                  remdamasis MVA patikina, kad bendroji įmonė kartu su Naujoviškų vaistų iniciatyvos bendrąja įmone bei Kuro elementų ir vandenilio bendrąja įmone pradėjo viešųjų pirkimų procedūrą dėl ex-post audito paslaugų pirkimo iš išorės įmonių; pažymi, kad pirmieji ex-post auditai turėjo būti atlikti 2011 m. antrą ketvirtį, pasirašius sutartį su konkurso laimėtoju;

                  11.

                  atkreipia dėmesį į Audito Rūmų išvadą, kad bendrosios įmonės IT valdysena ir praktika atitinka bendrosios įmonės dydį ir užduotis; vis dėlto pabrėžia, kad atsiliekama klausimais, susijusiais su politikos ir procedūrų formalizavimu strateginio IT planavimo ir stebėsenos cikle, saugumo politika ir taisyklėmis, IT rizikos valdymu ir veiklos tęstinumo planu bei pasekmių pašalinimo planu; ragina bendrąją įmonę ištaisyti šią padėtį ir biudžeto įvykdymą tvirtinančiai institucijai pateikti naujausią informaciją šiais klausimais;

                  12.

                  atkreipia dėmesį į tai, kad bendrosios įmonės apskaitos pareigūnas patvirtino finansines ir apskaitos sistemas (ABAC ir SAP); vis dėlto pažymi, kad nebuvo patvirtintos atitinkamos veiklos procedūros, kurios sudaro pagrindą, visų pirma sistemos, kuriomis teikiama finansinė informacija apie išlaidų deklaracijų tvirtinimą; ragina bendrąją įmonę ištaisyti šią padėtį ir biudžeto įvykdymą tvirtinančiai institucijai pateikti naujausią informaciją šiais klausimais;

                  13.

                  džiaugiasi, kad 2010 m. spalio mėn. bendroji įmonė patvirtino 2010–2012 m. išsamų strateginį vidaus audito planą; vis dėlto apgailestauja, kad kai kurių svarbiausių procesų, pavyzdžiui, išlaidų deklaracijų ex-ante patvirtinimo ir ex-post auditų, neturėjo būti pradėta iki 2011 m.;

         Kvietimas teikti pasiūlymus ir derybos dėl projektų

                  14.

                  atkreipia dėmesį į bendrosios įmonės informaciją, kad 2010 m. ji paskelbė penkis paraiškų teikimo konkursus; pažymi, kad statistikos, susijusios su šiais konkursais, kurie turėtų būti įtraukti į 6 priedą, nėra MVA; ragina bendrąją įmonę šią statistiką paskelbti;

                  15.

                  remdamasis metine veiklos ataskaita patvirtina, kad bendroji įmonė 2010 m. pakvietė tris skirtingus stebėtojus, siekdama užtikrinti vertinimo proceso skaidrumą; pažymi, kad bendroji įmonė teigia, jog kiekvienas iš šių stebėtojų galėjo laisvai dalyvauti visuose vertinimo etapuose ir konsensuso susitikimuose;

                  16.

                  ragina bendrąją įmonę informuoti biudžeto įvykdymą tvirtinančią instituciją apie jos įgyvendinamus patikros mechanizmus siekiant užtikrinti visišką ekspertų ir stebėtojų nepriklausomumą ir tokiu būdu sušvelninti interesų konfliktų riziką vertinant paraiškų teikimo konkursus;

                  17.

                  pabrėžia, kad bendroji įmonė paminėjo savo MVA, jog stebėtojų vertinimo ataskaitos pateiktos įmonės tinklavietėje; vis dėlto apgailestauja, kad taip nėra, ir todėl ragina bendrąją įmonę nedelsiant paskelbti šias ataskaitas;

         Intelektinės nuosavybės apsauga

                  18.

                  atkreipia dėmesį į tai, kad 2010 m. pabaigoje bendroji įmonė vis dar nebuvo baigusi rengti vidaus procedūrų, skirtų vykdyti konsorciume ir susitarimuose dėl dotacijų pateikiamų nuostatų, susijusių su mokslinių tyrimų rezultatų apsauga, naudojimu ir skleidimu, taikymo priežiūra;

         Veikla

                  19.

                  atkreipia dėmesį į tai, kad pirmasis tarpinis Komisijos atliktas bendrosios įmonės vertinimas įvyko 2010 m. pabaigoje; patvirtina, kad atliekant tarpinį vertinimą nustatyti šie trūkumai:

                              —

                              didelių vėlavimų susikaupimas, palyginti su pradiniu planu; vėluojama dėl sunkumų nustatant bendrosios įmonės vidaus procedūras ir reglamentus, taip pat kuriant grupes,

                              —

                              techninio pobūdžio vėlavimai nustatyti vykdant darbo planą pagal principą „iš apačios į viršų“ 2010 m. birželio mėn.,

                              —

                              steigiant bendrąją įmonę trūko ir administracinio, ir techninio lygmens pasirengimo;

                  20.

                  pažymi, kad per pirmąjį tarpinį įvertinimą parengtas 34 rekomendacijų sąrašas bendrajai įmonei ir 8 rekomendacijų sąrašas jos valdančiajai tarybai; prašo bendrosios įmonės pranešti biudžeto įvykdymą tvirtinančiai institucijai, kokios priemonės įgyvendintos remiantis pirmo tarpinio įvertinimo rezultatais;

         Vidaus auditas

                  21.

                  atkreipia dėmesį į tai, kad bendrosios įmonės finansinės taisyklės iki šiol nepataisytos siekiant įtraukti nuostatą dėl Komisijos vidaus auditoriaus įgaliojimų, susijusių su visu bendruoju biudžetu;

                  22.

                  Komisija ir bendroji įmonė ėmėsi veiksmų, kuriais siekiama užtikrinti, kad būtų apibrėžti atitinkami Komisijos vidaus audito tarnybos ir bendrosios įmonės vidaus audito funkcijos veiklos vaidmenys;

         Nėra susitarimo su priimančia valstybe

                  23.

                  dar kartą ragina bendrąją įmonę skubiai su Belgija sudaryti susitarimą dėl priėmimo, kuriame būtų aptartas patalpų suteikimas, privilegijos ir imunitetai bei kita parama, kurią Belgija turėtų teikti bendrajai įmonei, kaip numatyta įmonės steigimo Reglamente (EB) Nr. 71/2008; atkreipia dėmesį į bendrosios įmonės atsakymą, kad priimančiosios valstybės susitarimo projektas pateiktas Belgijos Vyriausybei tvirtinti;

         Horizontaliojo pobūdžio pastabos dėl bendrųjų įmonių

                  24.

                  pabrėžia, kad iki šiol Komisija pagal Sutarties dėl Europos Sąjungos veikimo 187 straipsnį įsteigė septynias bendrąsias įmones; pažymi, kad šešios bendrosios įmonės (IMI, ARTEMIS, ENIAC, „Švarus dangus“, FCH ir ITER-F4E) įsteigtos mokslinių tyrimų srityje prie Komisijos RTD ir INFSO generalinių direktoratų, o viena įpareigota sukurti naują oro eismo valdymo sistemą (SESAR) transporto srityje, kurios veiklą prižiūri MOVE generalinis direktoratas;

                  25.

                  pažymi, jog manoma, kad bendrosioms įmonėms visam jų veikimo laikotarpiui iš viso apytikriai reikės 21 793 000 000 EUR;

                  26.

                  pažymi, jog manoma, kad bendras Sąjungos įnašas bendrosioms įmonėms visu jų veikimo laikotarpiu sudarys 11 489 000 000 EUR;

                  27.

                  atkreipia dėmesį į tai, kad 2010 finansiniais metais bendras Sąjungos įnašas į bendrųjų įmonių biudžetą sudarė 505 000 000 EUR;

                  28.

                  ragina Komisiją biudžeto įvykdymą tvirtinančiai institucijai kasmet pateikti suvestinę informaciją apie bendrą metinį kiekvienos bendrosios įmonės finansavimą iš bendrojo Sąjungos biudžeto siekiant užtikrinti Sąjungos lėšų naudojimo skaidrumą ir aiškumą ir atkurti Europos mokesčių mokėtojų pasitikėjimą;

                  29.

                  palankiai vertina ARTEMIS iniciatyvą į savo metinę veiklos ataskaitą įtraukti informaciją apie jos vykdomų projektų stebėseną ir peržiūrą; mano, kad šią praktiką turėtų perimti ir kitos bendrosios įmonės;

                  30.

                  primena, kad bendrosios įmonės yra viešojo ir privačiojo sektorių partnerystės, todėl jų veikloje susipynę viešieji ir privatūs interesai; mano, kad šiomis aplinkybėmis reikėtų ne ignoruoti, bet tinkamai spręsti interesų konfliktus; todėl ragina bendrąsias įmones pranešti biudžeto įvykdymą tvirtinančiai institucijai, kokie atitinkamose jų struktūrose taikomi patikros mechanizmai siekiant užtikrinti tinkamą interesų konfliktų valdymą ir jų išvengti;

                  31.

                  pažymi, kad bendrosios įmonės yra palyginti mažos ir geografiniu požiūriu sutelktos organizacijos, išskyrus ITER įgyvendinimo ir branduolių sintezės energetikos vystymo bendrąją įmonę; todėl mano, kad jos, kai įmanoma, turėtų bendrai naudoti savo išteklius;

                  32.

                  ragina Audito Rūmus biudžeto įvykdymą tvirtinančiai institucijai pranešti, kokių tolesnių veiksmų imtasi, atsižvelgiant į biudžeto įvykdymo patvirtinimo institucijos pastabas kiekvienai bendrajai įmonei, pateiktas atitinkamuose pranešimuose dėl 2011 finansinių metų metinių ataskaitų;

                  33.

                  ragina Audito Rūmus per pagrįstą laikotarpį Parlamentui pateikti specialiąją ataskaitą apie papildomą bendrųjų įmonių įsteigimo naudą efektyviai vykdant Sąjungos mokslinių tyrimų, technologijų plėtros ir demonstracinės veiklos programas; be to, pažymi, kad toje pačioje ataskaitoje reikėtų įtraukti bendrųjų įmonių steigimo efektyvumo vertinimą.

         (1)  OL C 368, 2011 12 16, p. 8.

         (2)  OL L 248, 2002 9 16, p. 1.

         (3)  OL L 30, 2008 2 4, p. 1.

         (4)  OL L 357, 2002 12 31, p. 72.